**Ziņojums**

**par Tieslietu ministrijā iesniegtajiem**

**reliģisko organizāciju pārskatiem par darbību 2015.gadā**

 Saskaņā ar Reliģisko organizāciju likuma 14.panta septīto daļu reliģiskajām organizācijām katru gadu ne vēlāk kā 1.martā Ministru kabineta noteiktajā kārtībā Tieslietu ministrijā jāiesniedz pārskats par savu darbību. Kārtību, kādā reliģiskās organizācijas iesniedz pārskatus par savu darbību nosaka Ministru kabineta 2009.gada 18.augusta noteikumi Nr.930 „Kārtība, kādā reliģiskās organizācijas iesniedz pārskatu par savu darbību”.

**1. Reliģisko savienību (baznīcu), diecēžu un draudžu pārskatu iesniegšanas gaita**

Reliģisko organizāciju likuma 14.panta septītā daļa paredz pārskatu iesniegšanu ne vēlāk kā 1. martā.

Atbilstoši Ministru kabineta 2009.gada 18.augusta noteikumu Nr.930 „Kārtība, kādā reliģiskās organizācijas iesniedz pārskatu par savu darbību” 6.punktam, ja reliģiskās organizācijas pārskatus neiesniedz vai pārskatā ir sniegta nepilnīga informācija, Tieslietu ministrija rakstiski informē attiecīgo reliģisko organizāciju, nosakot divu nedēļu termiņu pārskata iesniegšanai. Tieslietu ministrija, apkopojot reliģisko organizāciju iesniegtos pārskatus un pamatojoties uz minēto noteikumu 6.punktu, **2016.gada 23.martā** par pārskatu neiesniegšanu **informēja 1 savienību (baznīcu) un 27 autonomās reliģiskās organizācijas.**

Savukārt sešām reliģiskajām organizācijām Tieslietu ministrija nosūtīja brīdinājumus par pārskatu neiesniegšanu, norādot uz reliģisko organizāciju pienākumu atbilstoši Reliģisko organizāciju likuma noteikumiem iesniegt pārskatu un savā darbībā ievērot normatīvo aktu prasības.

Līdz šim brīdim pārskatu par darbību 2015.gadā nav iesniegušas septiņas autonomās draudzes „TRESTIŠKU VECTICĪBNIEKU DRAUDZE”, „AUGSBURGAS TICĪBAS APLIECĪBAS LIMBAŽU LUTERĀŅU DRAUDZE”, „AUGSBURGAS TICĪBAS APLIECĪBAS ALOJAS LUTERĀŅU DRAUDZE”, „RĪGAS REFORMĀTU DRAUDZE”, “JAUNATNES KRISTĪGĀS SAVIENĪBAS LATVIJAS DRAUDZE”, “KRISTĪGĀS ZINĀTNES RĪGAS DRAUDZE” un “EVAŅĢĒLISKO KRISTIEŠU DRAUDZE “DIEVA ĢIMENE””.

Vienlaikus norādām, ka, apkopojot statistikas datus un analizējot pārskatos sniegto informāciju, ziņojumā netiek iekļauta informācija par reliģiskajām organizācijām, kuras nav iesūtījušas pārskatus par savu darbību.

**Tieslietu ministrijai šobrīd ir iesniegti 17 reliģisko savienību (baznīcu) pārskati, aptverot, 957 draudzes un 153 autonomo draudžu pārskati.**

Statistikas dati par reliģisko savienību (baznīcu) pārskatiem par darbību 2015.gadā ir apkopoti pielikumā Nr. 1.

Statistikas dati par autonomo reliģisko organizāciju pārskatiem par darbību 2015.gadā ir apkopoti pielikumā Nr.2.

**2. Reliģisko savienību (baznīcu), diecēžu un reliģisko organizāciju pārskatos sniegtās informācijas analīze**

**2.1. Reliģisko organizāciju dievnami, kulta celtnes un reliģiskās darbības veikšanas vietu skaits**

Atbilstoši pārskatos sniegtajai informācijai, reliģisko organizāciju īpašumā un valdījumā kopā ir 880 dievnami, kulta celtnes un reliģiskās darbības veikšanas vietas:

|  |  |
| --- | --- |
| **Konfesija** | **Skaits** |
| Baptisti | 28 |
| Jaunā Paaudze | 19 |
| Luterāņi | 292 |
| Metodisti | 11 |
| Pareizticīgie | 124 |
| Pestīšanas Armija | 21 |
| Septītās Dienas Adventisti | 31 |
| Vasarsvētki | 53 |
| Vecticībnieki | 69 |
| Katoļi | 232 |

**2.2. Reliģisko organizāciju garīgais personāls**

Reliģiskajās organizācijās kalpo **1221** garīdznieki:

|  |  |
| --- | --- |
| Konfesija | **Skaits** |
| Baptisti | 106 |
| Evaņģēliskās ticības kristieši | 57 |
| Evaņģēlisko kristiešu | 26 |
| Jaunā Paaudze | 19 |
| Jehovas liecinieki | 305 |
| Katoļi | 160 |
| Luterāņi | 214 |
| Metodisti | 12 |
| Pareizticīgie | 106 |
| Septītās Dienas Adventisti | 36 |
| Vasarsvētki | 65 |
| Vecticībnieki | 43 |

**2.3. Ārvalstu garīdznieki, kas uzaicināti veikt reliģisko darbību Latvijā**

Saskaņā ar Reliģisko organizāciju likuma 14. panta ceturto daļu reliģiskās darbības veikšanai uz Latviju 2015.gada laikā tika uzaicināti **331** ārvalstu garīdznieki un misionāri no Amerikas Savienotajām valstīm, Austrālijas, Baltkrievijas, Brazīlijas, Dānijas, Dienvidāfrikas, Francijas, Gruzijas, Indijas, Japānas, Kanādas, Krievijas, Ķīnas, Lielbritānijas, Lietuvas, Moldovas, Nīderlandes, Norvēģijas, Polijas, Tibetas, Ukrainas un Vācijas.

|  |  |
| --- | --- |
| **Konfesija** | **Skaits** |
| Bahaiešu | 5 |
| Baptistu | 24 |
| Budistu | 15 |
| Evaņģēlisko kristiešu | 21 |
| Evaņģēliskās ticības kristieši | 19 |
| Jūdaistu (Mozus ticīgo) | 1 |
| Jehovas liecinieku | 34 |
| Katoļu | 24 |
| Pareizticīgie | 3 |
| Pēdējo dienu Svēto (mormoņu) | 70 |
| Pestīšanas armija | 3 |
| Reformātu | 2 |
| Sukjo Mahikari | 1 |
| Vācu luterāņu | 1 |
| Vasarsvētku | 104 |

**2.4. Saskaņā ar Civillikuma 51. pantu noslēgto laulību skaits**

Atbilstoši Civillikuma 51. pantam laulības ar juridiskām sekām var reģistrēt evaņģēlisko luterāņu, Romas katoļu, pareizticīgo, vecticībnieku, metodistu, baptistu, Septītās Dienas Adventistu, Mozus ticīgo (jūdaistu) konfesiju garīdznieki. Reliģiskās savienības (baznīcas) savos pārskatos norādījušas, ka 2015. gadā ir noslēgtas **2185** laulības:

|  |  |
| --- | --- |
| **Konfesija** | **Skaits** |
| Baptisti | 137 |
| Luterāņi | 957 |
| Metodisti | 8 |
| Katoļu | 884 |
| Pareizticīgie | 174 |
| Septītās Dienas Adventisti | 12 |
| Vecticībnieki | 12 |

Reliģiskā savienība (baznīca) „Latvijas Evaņģēliski Luteriskā Baznīca” savā pārskatā sniedz skaidrojumu, ka norādītais skaitlis 957 ir nepilnīgs, jo līdz 2015.gada 18.aprīlim no 287 draudzēm savus pārskatus iesniedza tikai 228 draudzes (netika iesniegti 59 draudžu pārskati).

**2.5. Reliģisko organizāciju locekļu skaits**

Saskaņā ar Ministru kabineta 2009.gada 18.augusta noteikumu Nr.930 „Kārtība, kādā reliģiskās organizācijas iesniedz pārskatu par savu darbību” pielikumos atspoguļoto pārskata veidlapā norādāmo informāciju, reliģiskās organizācijas katru gadu sniedz informāciju par reliģiskās organizācijas locekļu skaitu. Autonomās draudzes norāda katras draudzes locekļu skaitu, savukārt reliģiskās savienības (baznīcas) tajās ietilpstošo draudžu locekļu skaita kopsummu.

Ņemot vērā, ka personu piederība reliģiskajai organizācijai nav atdalāma no pašas reliģiskās organizācijas ticības mācības, iekšējiem darbības noteikumiem un piekoptajiem rituāliem, katra reliģiskā organizācija veic draudzes locekļu uzskaiti atbilstoši tās iekšējiem noteikumiem, ņemot vērā personu uzskaites pārbaužu periodiskumu, draudzes locekļa statusa piešķiršanas un izslēgšanas no draudzes noteikumus. Līdz ar to katru gadu draudzes locekļu skaits var mainīties. Dažreiz izmaiņas ir minimālas un reliģiskās organizācijas neatspoguļo tos pārskatos, vai arī konstatētās izmaiņas ir būtiskas un pamatojas uz apstākļiem, ka konkrētajā gadā tika veikta draudzes locekļu uzskaites precizēšana reliģiskās organizācijas iekšienē.

Tā piemēram: Latvijas Vecticībnieku Pomoras baznīca uzskaita tikai tos draudzes locekļus, kuriem ir balsošanas tiesības draudzes kopsapulcēs. Savukārt dievkalpojumus apmeklē un par piederīgiem reliģiskajai organizācijai var tikt uzskatīts daudz lielāks dievlūdzēju skaits – 41 042, no kuriem 5 170 tiek uzrādīti reliģiskajā organizācijā „Rēzeknes vecticībnieku kapu draudze”. Pārējos dievlūdzējus 35 872 uzrāda reliģiskā savienība (baznīca) „Latvijas vecticībnieku Pomoras Baznīca”.

Latvijas evaņģēliski luteriskā baznīca, iesniedzot pārskatu par 2015.gadu, norādīja, ka pēc viņu aprēķiniem Latvijā ir 700 000 luterāņu.

Musulmaņu konfesiju draudzes pārskatos norādīja samērā nelielu draudzes locekļu skaitu 337.

Savukārt reliģiskā savienība (baznīca) „Jehovas liecinieku draudžu savienība” pārskatā par darbību 2015.gadā norādīts, ka draudžu locekļu skaits ir 721, bet kā papildinformācija tiek norādīts, ka kopējais kristīgo Jehovas liecinieku skaits Latvijā ir 2 300, bet sapulču apmeklētāju skaits līdz 3 700.

Pēc autonomo pareizticīgo draudžu, kas nav reliģiskās savienības baznīcas “LPB” sastāvā, papildus iesniegtās informācijas var secināt, ka gada laikā 1 310 cilvēku ir apmeklējuši dievkalpojumus, savukārt draudžu locekļu skaits sasniedz 220 cilvēku.

Tieslietu ministrijai iesūtītajā informācijā norādīts, ka kopumā Latvijā ir 415 440 katoļticīgo un proti reliģiskajās savienībās (baznīcas) diacēzēs „RĪGAS METROPOLIJAS ROMAS KATOĻU KŪRIJA” - 223 840, „ROMAS KATOĻU BAZNĪCAS LIEPĀJAS DIECĒZE” – 25 000, „ROMAS KATOĻU BAZNĪCAS JELGAVAS DIECĒZE” – 77 880 un „ROMAS KATOĻU BAZNĪCAS RĒZEKNES – AGLONAS DIECĒZE” - 88 720 draudzes locekļu.

Reliģisko organizāciju likuma 2.panta otrajā daļā ir garantētas tiesības uz reliģijas brīvību, kas ietver tiesības brīvi noteikt savu attieksmi pret reliģiju, individuāli vai kopā ar citiem pievērsties kādai reliģijai vai nepievērsties nevienai no tām, brīvi mainīt savu reliģisko vai citu pārliecību, veikt reliģisko darbību, kā arī paust savu reliģisko pārliecību, ievērojot spēkā esošos likumdošanas aktus. Pastāv iespēja, ka persona ir kristīta vienā reliģiskajā organizācijā un tad pāriet uz citu, nepaziņojot iepriekšējai. Līdz ar to ir iespējams, ka to uzskaita divas reizes. Būtu norādāms, ka uzskaitīt personas ir grūti, tādejādi dati ir tikai provizoriski. Ja salīdzina ar sociālo aptauju rezultātā gūtiem rezultātiem, tad pēc cilvēku sniegtām atbidēm daudz mazāk cilvēku norāda uz savu piederību kādai konkrētai reliģiskajai organizācijai. Minētais norāda uz to, ka reliģiskās organizācijas (īpaši lielās) pieskaita saviem draudzes locekļiem arī tos, kuri sevi vairs neuzskata par piederīgiem reliģiskajai organizācijai (piemēram, bērnībā ir kristīti, bet dievkalpojumus neapmeklē).

|  |  |  |  |  |  |  |
| --- | --- | --- | --- | --- | --- | --- |
| **Nr. p. k.**  | **Konfesija** | Draudžu locekļu skaits (2011.gadā) | Draudžu locekļu skaits (2012.gadā) | Draudžu locekļu skaits (2013.gadā) | Draudžu locekļu skaits (2014.gadā) | **Draudžu locekļu skaits (2015.gadā** |
| 1.  | Katoļu | - | - | 389 670 | 407 018 | **415 440** |
| 2. | Luterāņi | 708 773 | 714 758 | 712 891 | 717 407 | **700 465** |
| 3. | Augsburgas ticības apliecības luterāņi | 581 | 561 | 582 | 608 | **596** |
| 4. | Vācu luterāņi | 308 | 315 | 310 | 310 | **310** |
| 5. | Pareizticīgie | 370 000 | 370 000 | 370 000 | 370 000 | **370 000** |
|  | Pareizticīgie (autonomie) | - | 240 | 340 | 220 | **220** |
| 6. | Vecticībnieki | 2 373 (34 517\*) | 2 345(51 330\*) | 2 355 (41 877\*) | 2 338(39 514\*) | **2 393**(41 042\*) |
| 7. | Baptisti | 6 930 | 7 029 | 7 026 | 6 533 | **6 888** |
| 8. | Septītās dienas adventisti | 4 046 | 4 034 | 3 943 | 3 989 | **3 935** |
| 9. | Metodisti | 751 | 760 | 502 | 509 | **526** |
| 10. | Mozus ticīgie (jūdaisti) | 416 | 378 | 327 | 367 | **387** |
| 11. | Musulmaņi | 319 | 340 | 343 | 320 | **337** |
| 12. | Vaišnavi (krišnaīti) | 146 | 145 | 145 | 145 | **145** |
| 13. | Jaunapustuļi | 1 268 | 1 273 | 1 276 | 1 280 | **1 295** |
| 14. | Vasarsvētki (pentakosti) | 3 268 | 3 200 | 4 736 | 3 237 | **3 187** |
| 15. | Evaņģēliskās ticības kristieši  | 3 171 | 3 201 | 3 187 | 3 138 | **3 175** |
| 16. | Jaunā Paaudze | 3 020 | 3 020 | 3 020 | 3 000 | **3 000** |
| 17. | Evaņģēlisko kristiešu | 1 471 | 1 519 | 1 769 | 2 206 | **1 717** |
| 18. | Evaņģēliskie Mesijas sekotāji | 86 | 62 | 63 | 67 | **63** |
| 19. | Budisti | 155 | 158 | 161 | 158 | **162** |
| 20. | Dievturi | 663 | 670 | 691 | 696 | **697** |
| 21. | Jehovas liecinieki | 290 | 461 | 721 | 721 | **721** |
| 22. | Pēdējo dienu svētie (mormoņi) | 852 | 815 | 838 | 902 | **972** |
| 23. | Senaustrumu apustuļi | 287 | 297 | 305 | 318 | **432** |
| 24. | Reformāti | 145 | 138 | 80 | 96 | **100** |
| 25. | Bahaieši | 42 | 33 | 33 | 31 | **32** |
| 26. | Presbiterāņi | 18 | 26 | 24 | 25 | **20** |
| 27. | Visarionieši | 37 | 37 | 37 | 37 | **37** |
| 28. | Pestīšanas armija | 464 | 391 | 409 | 408 | **264** |
| 29. | Anglikāņi | 50 | 54 | 55 | 57 | **61** |
| 30. | Apustuļi  | 65 | 58 | 74 | 64 | **82** |
| 31. | Branhamisti | 27 | 27 | 27 | 27 | **29** |
| 32. | Sūkjo Mahikari | 65 | 74 | 71 | 75 | **72** |
| 33. | Evaņģēliskā Dieva  | - | - | - | - | **-** |
| 34. | Hinduisti | 44 | 51 | 21 | 21 | **21** |
| 35. | Kristīgās Zinātnes | 23 | 24 | 24 | 24 | **-** |
|  |  |  |  |  | **Kopā** | **1 517 781** |

Autonomo reliģisko organizāciju pārskatos minēti **1321** nepilngadīgie draudžu locekļi, no kuriem:

|  |  |
| --- | --- |
| **Konfesija** | **Skaits** |
| Anglikāņi | - |
| Apustuļi | 55 |
| Augsburgas ticības apliecības luterāņi | 251 |
| Baptisti | 2 |
| Bahaieši | 5 |
| Budisti | 2 |
| Evaņģēliskās ticības kristieši | 298 |
| Evaņģēliskie kristieši | 226 |
| Jūdaistu (Mozus ticīgo) | 8 |
| Luterāņi | 38 |
| Pēdējo Dienu Svētie (mormoņi)  | 104 |
| Pestīšanas armija | 59 |
| Presbiterāņi | - |
| Reformāti | 26 |
| Senaustrumu apustuļi | 158 |
| Sūkjo Mahikari | 1 |
| Vasarsvētki | 30 |
| Vecticībnieki | 3 |

**2.6. Reliģisko organizāciju (draudžu) skaits\*\***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. p. k.**  | **Konfesija** | **Draudžu skaits (2009. gadā)** | **Draudžu skaits (2010. gadā)** | **Draudžu skaits (2011. gadā)** | **Draudžu skaits (2012. gadā)** | **Draudžu skaits (2013. gadā)** | **Draudžu skaits (2014. gadā)** | **Draudžu skaits (2015. gadā)** |
| 1. | Romas katoļi | - | 250 | 250 | 250 | 251 | 258 | **247** |
| 2. | Luterāņi | 297 | 296 | 294 | 294 | 294 | 292 | **287** |
| 3. | Augsburgas ticības apliecības luterāņi | 8 | 8 | 8 | 8 | 8 | 8 | **6** |
| 4. | Vācu luterāņi | 10 | 10 | 10 | 10 | 10 | 10 | **10** |
| 5. | Pareizticīgie | 119 | 121 | 122 | 132 | 134 | 134 | **123** |
| 6. | Pareizticīgie (autonomie) | - | - | - | - | - | - | **11** |
| 7. | Vecticībnieki | 68 | 69 | 69 | 69 | 68 | 70 | **70** |
| 8. | Baptisti | 93 | 93 | 94 | 95 | 97 | 97 | **96** |
| 9. | Septītās dienas adventisti | 51 | 51 | 51 | 51 | 51 | 51 | **51** |
| 10. | Metodisti | 13 | 13 | 13 | 13 | 13 | 13 | **13** |
| 11. | Mozus ticīgie (jūdaisti) | 12 | 12 | 12 | 12 | 11 | 13 | **11** |
| 12. | Musulmaņi | 15 | 15 | 17 | 17 | 17 | 16 | **16** |
| 13. | Vaišnavi (krišnaīti) | 11 | 11 | 11 | 11 | 11 | 11 | **11** |
| 14. | Jaunapustuļi | 11 | 11 | 11 | 11 | 11 | 11 | **11** |
| 15. | Vasarsvētki (pentakosti) | 52 | 52 | 52 | 52 | 52 | 52 | **51** |
| 16. | Evaņģēliskās ticības kristieši  | 41 | 39 | 39 | 39 | 39 | 39 | **39** |
| 17. | Evaņģēliskie Mesijas sekotāji | 2 | 3 | 4 | 3 | 3 | 3 | **3** |
| 18. | Jaunā Paaudze | 17 | 18 | 18 | 19 | 19 | 19 | **19** |
| 19. | Budisti | 3 | 3 | 4 | 4 | 4 | 4 | **4** |
| 20. | Dievturi | 11 | 10 | 10 | 10 | 10 | 11 | **11** |
| 21. | Jehovas liecinieki | 14 | 15 | 15 | 23 | 36 | 36 | **36** |
| 22. | Pēdējo dienu svētie (mormoņi) | 4 | 4 | 4 | 4 | 4 | 4 | **4** |
| 23. | Senaustrumu apustuļi | 1 | 1 | 1 | 1 | 1 | 1 | **1** |
| 24. | Reformāti | 3 | 3 | 3 | 3 | 2 | 3 | **2** |
| 25. | Bahaieši | 1 | 1 | 1 | 1 | 1 | 1 | **1** |
| 26. | Presbiterāņi | 1 | 1 | 1 | 1 | 1 | 1 | **1** |
| 27. | Visarionieši | 1 | 1 | 1 | 1 | 1 | 1 | **1** |
| 28. | Pestīšanas armija | 1 | 1 | 1 | 1 | 1 | 1 | **1** |
| 29. | Evaņģēliskie kristieši | 14 | 16 | 16 | 18 | 18 | 19 | **20** |
| 30. | Anglikāņi | 2 | 2 | 2 | 2 | 2 | 2 | **2** |
| 31. | Apustuļi  | 2 | 2 | 2 | 2 | 2 | 2 | **2** |
| 32. | Branhamisti | 1 | 1 | 1 | 1 | 1 | 1 | **1** |
| 33. | Sūkjo Mahikari | 1 | 1 | 1 | 1 | 1 | 1 | **1** |
| 34. | Evaņģēliskā Dieva  | 3 | 3 | 3 | 3 | 3 | 3 | **3** |
| 35. | Hinduisti | 2 | 2 | 2 | 2 | 1 | 1 | **1** |
| 36 | Kristīgās Zinātnes | 1 | 1 | 1 | 1 | 1 | 1 | **-** |
| **Kopā** | **1 167** |

**2.7.Reliģisko organizāciju rīkotie pasākumi pašvaldību administratīvajās teritorijās un brīvības atņemšanas iestādēs**

Pašvaldību administratīvajās teritorijās 2015. gadā tika rīkoti **208** reliģisko organizāciju publiskie pasākumi. Reliģiskās organizācijas, ievērojot Latvijas Republikas normatīvajos aktos reglamentēto, skolās, slimnīcās, pansionātos, cietumos, kā arī citās vietās regulāri rīko dievkalpojumus, reliģiskus svētkus, evaņģelizācijas pasākumus, lūgšanas sapulces, Bībeles stundas un svētrītus. Reliģiskās organizācijas rīko arī vasaras nometnes, kā arī sniedz palīdzību slimniekiem.

Reliģiskā organizācija „OGRES APUSTULISKĀ DRAUDZE “VĀRDA SPĒKS”” vispārējā tipa pansionātā „Madliena” reizi mēnesī rīkoja dievkalpojumus, savukārt reliģiskā organizācija „VANGAŽU EVAŅĢĒLISKI KRISTĪGO BAPTISTU KRIEVU DRAUDZE” vasarā Līgatnē rīkoja bērnu nometni, bet Ziemassvētku pasākumu organizēja Vangažu kultūras namā.

Reliģiskā organizācija „BALTU – SLĀVU EVAŅĢĒLISKĀ KRISTĪGĀ BABTISTU DRAUDZE” divas reizes mēnesī vadīja dievkalpojumus pansionātā “Rauda”.

Reliģiskā organizācija „GANDEN” Bērnu Klīniskajā Universitātes slimnīcā organizēja mūķenes Robīnas Kortenas lekcijas un praktiskās nodarbības “Pats sev terapeits” un “Mūsu prāta apslēptie resursi”. Reliģiskā organizācija „RIGAS DRIKUNG NGADEN CHOLING” rīkoja semināru “VS 14. Dalailamas fenomens” kā arī piedalījās Starptautiskā jogas dienā.

Krustpils kultūras namā svētku dievkalpojumus organizēja reliģiskā organizācija „EVAŅĢĒLISKO KRISTIEŠU DRAUDZE „AGAPE””. Savukārt reliģiskā organizācija „EVAŅĢĒLISKO KRISTIEŠU DRAUDZE „DIEVA MĀJAS”” rīkoja evaņģelizācijas pasākumu „No mīnusa uz plusu” un labdarības koncertu “Mīlestība tuvākajam”.

Reliģiskā organizācija „KRISTIEŠU DRAUDZE „DIEVA UGUNS”” Ļaudonas kultūras namā rīkoja labdarības pasākumu „Vislabākā dāvana”.

Ādažu kultūras namā reliģiskā organizācija „ĀDAŽU EVAŅĢĒLISKĀ JĒZUS KRISTUS DRAUDZE” organizēja evaņģelizācijas pasākumu. Reliģiskā organizācija „JAUNATNE AR MISIJU - RĪGA” organizēja seminārus „Cilvēku tirdzniecības izpratne”, “Pasniegsim roku”, kā arī nometnes “Rīta Rasa 2” Lielupē un “Izaicinājums 8” Amatā.

Reliģiskā organizācija „EVAŅĢĒLISKO KRISTIEŠU DRAUDZE” pansionātā “Tērvete” organizēja garīgās mūzikas koncertu. Savukārt reliģiskā organizācija “PIRMĀ EVAŅĢĒLISKĀ JĒZUS DRAUDZE” Cesvaines kultūras namā organizēja garīgās mūzikas koncertu.

Reliģiskās organizācijas “RĒZEKNES KRISTEŠU DRAUDZE “PRIEKA VĒSTS”” Rēzeknē organizēja izrādi bērniem “Vislielākā dāvana”, rīkoja Jaunatnes ar misiju kalpošanas labdarības pasākumus, kursu bērniem “Lielākais ceļojums”, ebreju tautas upuru piemiņas dienas pasākumu un ebreju tautas svētkus Jaunais Gads Roshashana.

Reliģiskā organizācija „JAUNATNE AR MISIJU” apmeklēja pansionātus, rīkoja programmas bērniem un jauniešiem Talsu novadā, Jelgavā un Rēzeknes novadā. Reliģiskā organizācija „JELGAVAS EVAŅĢĒLISKĀS TICĪBAS KRIESTIEŠU DRAUDZE “JAUNĀ DZĪVE”” organizēja evaņģelizācijas pasākumus, Lieldienu, Ziemassvētku, pasākumu sievietēm un konferenci. Reliģiskā organizācija „EVAŅĢĒLISKO KRISTIEŠU DRAUDZE „ZILAIS KRUSTS”” rīkoja evaņģelizācijas pasākumus Cēsu audzināšanas iestādē nepilngadīgajiem, kā arī Kabilē, Lielvārdes novadā un Rīgā, kā arī tematisko filmu vakaru.

Reliģiskā organizācija „LUDZAS EBREJU DRAUDZE” Ludzā rīkoja piemiņas dienu pie pieminekļa „Ludzas geto upuriem” un Hanukas un Pesahas svētkus. Savukārt reliģiskā organizācija „DAUGAVPILS EBREJU RELIĢISKĀ DRAUDZE” Daugavpilī atklāja piemiņas plāksni geto cietušajiem. Reliģiskā organizācija „RĪGAS UN LATVIJAS EBREJU RELIĢISKĀ DRAUDZE “ŠAMIR”” rīkoja piemiņas gājienu ebreju tautas genocīda upuriem “Dzīvo gājiens”. Reliģiskā organizācija „HABAD – ĻUBAVIČ DRAUDZE” laukumā pie Latvijas nacionālās operas un baleta organizēja ebreju svētkus Hanuka (gaismas un atbrīvošanās svētki).

Reliģiskās organizācijas „AIZPUTES AUTONOMĀ EVAŅĢĒLISKI LUTERISKĀ DRAUDZE”, „CĪRAVAS AUTONOMĀ EVAŅĢĒLISKI LUTERISKĀ DRAUDZE”, „VALTAIĶU AUTONOMĀ EVAŅĢĒLISKI LUTERISKĀ DRAUDZE” un „SNĒPELES AUTONOMĀ EVAŅĢĒLISKI LUTERISKĀ DRAUDZE” piedalījās Aizputes novada un Kuldīgas novada kapu svētkos.

Reliģiskās organizācijas „PESTĪŠANAS ARMIJA”, “KRUSTPILS BAPTISTU DRAUDZE”, “EVAŅĢĒLISKĀS TICĪBAS KRISTIEŠU DRAUDZE “DZĪVĪBAS STRAUME”” ,“KRISTIEŠU DRAUDZ “PRIEKA VĒSTS”” pārstāvji ir apmeklējuši vairākas reizes mēnesī Jelgavas, Jēkabpils, Brasas, Daugavpils un Iļģuciema cietumus.

Savukārt reliģiskā draudze „EVAŅĢĒLISKĀS TICĪBAS KRISTIEŠU VASARSVĒTKU DRAUDZE “ATKLĀSME”” rīkoja vienu reizi mēnesī slimnīcā „Gaiļezers” rīkoja dievkalpojumus un divas reizes mēnesī apmeklēja sieviešu cietumu “Pārdaugava”. Evaņģelizācijas pasākumus Valmierā, Mazsalacā, Rāmavā un Rīgā organizēja reliģiskā organizācija „RĪGAS APVIENOTĀ VASARSVĒTKU DRAUDZE “APUSTUĻU CEĻŠ””. Savukārt reliģiskā organizācija ”JELGAVAS KRISTIEŠU DRAUDZE “GODĪBA”” Līvbērzes pagasta dienas centrā „Vārpas” un Glūdas pagasta Saieta namā organizēja Ziemassvētku koncertus.

**2.8.Reliģisko organizāciju kapelāni**

Saskaņā ar Ministru kabineta 2009.gada 18.augusta noteikumos Nr.930 „Kārtība, kādā reliģiskās organizācijas iesniedz pārskatu par savu darbību” noteiktajām prasībām, reliģiskajām savienībām (baznīcām) un diecēzēm pārskatos jānorāda to kapelāni. Latvijas Apvienotā Metodistu Baznīca, Latvijas Baptistu draudžu Savienība, Latvijas evaņģēliski luteriskā Baznīca, Latvijas Pareizticīgo Baznīca, Latvijas Vecticībnieku Pomoras Baznīca un Septītās Dienas Adventistu Latvijas draudžu savienība, iesniedzot pārskatu, ziņas par reliģiskās savienības (baznīcas) kapelāniem sniedz saskaņā ar Ministru kabineta 2008.gada 19.maija noteikumiem Nr.341 „Reliģiskās savienības (baznīcas) garīdznieku saraksta iesniegšanas un aktualizācijas kārtība”. Reliģiskās organizācijas ir norādījušas šādu kapelānu skaitu:

|  |  |
| --- | --- |
| **Konfesija** | **Skaits** |
| Luterāņi | 13 |
| Baptisti | 9 |
| Vecticībnieki | 1 |
| Septītās Dienas Adventisti | 3 |
| Vasarsvētki | 4 |
| Katoļi | 10 |

**2.9.Pret reliģisko organizāciju vērstie pasākumi**

Reliģiskās organizācijas savos gada pārskatos nemin nevienu ierobežojumu, kurš būtu vērsts pret reliģiskās organizācijas publisko darbību valsts vai pašvaldības teritorijā, kā arī neuzskaita pret reliģisko darbību vērstos ierobežojumus pārskata gadā.

\* - tabulā ir atspoguļots reliģisko organizāciju (draudžu) dievlūdzēju skaits.

\*\* - tabulā ir atspoguļots reliģisko organizāciju (draudžu) un to iestāžu reģistrā esošo draudžu skaits 2016.gada 1.janvārī.

Pielikumā: Reliģisko savienību (baznīcu), diecēžu pārskatu par darbību 2015. gadā apkopojums (Pielikums Nr. 1) uz 1lp.;

 Reliģisko organizāciju pārskatu par darbību 2015. gadā apkopojums (Pielikums Nr.2) uz 1lp.

Direktore J.Macuka

*Tindenovska 67046132*